Na temelju članka 39. Zakona o elektroničkim medijima („Narodne novine“  broj 112/21), članka 42. Statuta Općine Pitomača  („Službene novine“ Općine Pitomača broj 1/21. i 4/21) i članka 1. Pravilnik o financiranju programskih sadržaja medija KLASA: 008-03/24-01/01 URBROJ: 2189-16-24-1 od 4. studenoga 2024. godine, Općinski načelnik Općine Pitomača, dana 17. prosinca 2024. godine, donio je

O D L U K U 
 o raspisivanju javnog poziva za financiranje programskih sadržaja medija
 za 2025. godinu

I.
Na temelju ove Odluke o raspisat će se javni poziv za financiranje programskih sadržaja medija za 2025. godinu.

II.
Javni poziv sadržat će osobito:

1. PREDMET JAVNOG POZIVA
Predmet javnog poziva je prikupljanje prijava za financiranje programskih sadržaja medija za 2025. godinu.
Općina Pitomača (u daljenjem tekstu: Općina) potiče funkciju medija u razvoju demokracije, pluralizma i stvaranju pravednijeg društva. Mediji svoju funkciju ostvaruju posredovanjem između jedinica lokalne samouprave i građana te javnosti prenoseći informacije od društvene važnosti. 
Mediji su sredstvo informiranja građana o aktivnostima Općinskog vijeća Općine Pitomača (u daljnjem tekstu: Općinsko vijeće),  Općinskog načelnika Općine Pitomača (u daljnjem tekstu: Općinski načelnik) i Jedinstvenog upravnog odjela Općine Pitomača (u daljnjem tekstu: Jedinstveni upravni odjel). 
Mediji su platforma za posredovanje u komunikaciji građana s općinskim institucijama i subjektima. Svi sudionici ovog procesa, kreatori javnih politika, ali i sami građani, u svakodnevnom su procesu razmjene informacija iz različitih područja posredstvom medija.

2. UVJETI ZA PRIJAVU
Na Javni poziv mogu se prijaviti pružatelji medijskih usluga koji ispunjavaju sljedeće uvjete:
· su registrirani sukladno odredbama zakona,
· redovito objavljuju programske sadržaje koji se odnose na rad Općinskog vijeća, Općinskog načelnika,
· redovito objavljuju programske sadržaje koji se odnose na rad Jedinstvenog upravnog odjela,
· su upisani u Upisnik pružatelja elektroničkih publikacija koji vodi Vijeće za elektroničke medije,
· nemaju dugovanja prema Općini te prema trgovačkim društvima i ustanovama kojima je Općina osnivač ili suosnivač,
· redovito objavljuju programske sadržaje koji se odnose na svakodnevni život građana Općine.

3. KRITERIJI ZA UTVRĐIVANJE VISINE FINANCIRANJA
	Visinu iznosa sredstava za medije koji se prijavljuju na javni poziv, Općinski načelnik definira sukladno objektivnim, nepristranim i utvrđenim kriterijima prema ovom Pravilniku, imajući u vidu činjenicu kako je transparentna raspodjela sredstava preduvjet daljnjeg razvoja njihove kvalitete i sadržaja u zajedničkom interesu građana Općine.
	Općina poticat će pluralizam medija sukladno platformama na kojima prenose informacije:
· audiovizualni programi,
· radijski programi,
· elektroničke publikacije.
	U slučaju da isti izdavač posjeduje više medijskih platforma u svome vlasništvu može se prijaviti samo na jedan javni poziv. Za ostale medijske platforme u svom vlasništvu dobit će dodatne bodove u kategoriji za koju se prijavio.
Kriteriji za utvrđivanje dodjele financijskih sredstava podijeljeni su prema vrstama medija:
· kvaliteta, kreativnost, inovativnost, autorski pristup u osmišljavanju programskog sadržaja, broj bodava 0-10. 
· lokalni karakter programskog sadržaja (praćenje programa na području Općine) usmjerenost na potrebe i interese mještana Općine, broj bodava 0-10.
· dinamika objave prijavljenog programskog sadržaja te sadržaji koji iz njega proizlaze na platformama pružatelja medijskih usluga, broj bodava 0-10.

Sredstva financiranja programskih sadržaja medija za 2025. godinu iznose 20.000,00 eura.

4. SADRŽAJ PRIJAVE
        Prijava treba sadržavati sljedeće obrasce:
1. Obrazac 1, podaci o prijavitelju,
2. Obrazac 2, podaci o programskom sadržaju koji se prijavljuje,
3. Obrazac 3, Izjava o ispunjavanju svih zakonskih uvjeta iz ovog javnog poziva.

5. NAČIN PRIJAVE
Prijave se podnose u roku 8 dana od objave javnog poziva na adresu Općine Pitomača, Ljudevita Gaja 26/1, 33405, osobno ili poštom, sa naznakom „Ne otvaraj – Prijava na javni poziv za financiranje programskih sadržaja medija za 2025. godinu“.
Neće se razmatrati prijave koje pristignu izvan roka određenog javnim pozivom, nepotpune te prijave prijavitelja koji ne zadovoljavaju uvjete.





6. REZULTATI JAVNOG POZIVA

Podnositelj prijave koji je sudjelovao u javnom pozivu za dodjelu sredstava može podnijeti prigovor na Odluku o dodijeli sredstva za financiranje programskih sadržaja medija.
Prigovor se podnosi Općinskom načelniku preko Jedinstvenog upravnog odjela u roku od osam (8) dana od dana primitka Odluke o dodijeli sredstava financiranja programskih sadržaja medija. O prigovoru odlučuje  Općinski načelnik.
Sve dodatne informacije i upute možete dobiti na broj telefona 033/782-840 ili na mail: opcina@pitomaca.hr. 


III.
Ova Odluka stupa na snagu danom donošenja, a objavit će se na web stanici Općine Pitomača www.pitomaca.hr i oglasnoj ploči Općine Pitomača.



KLASA: 008-03/24-01/02
URBROJ: 2189-16-24-1
Pitomača, 17. prosinca 2024.

OPĆINA PITOMAČA
OPĆINSKI NAČELNIK:
                                                                                                           Željko Grgačić



























